CFRESHตั้งบ.ย่อยใหม่ “Sea Farms Nutrition” หวังดันรายได้ขายอาหารสัตว์
CFRESH ตั้งบริษัทย่อยใหม่ “Sea Farms Nutrition” หวังเพิ่มรายได้ขายอาหารสำหรับสัตว์
18 ก.ค. 2560

บริษัท ซีเฟรชอินดัสตรี จํากัด (มหาชน) หรือ CFRESH ระบุว่า ที่ประชุมคณะกรรมการบริษัท เมื่อวันที่ 17 ก.ค.60 ซึ่งมีมติจัดตั้งบริษัทย่อยแห่งใหม่ ชื่อ Sea Farms Nutrition, Inc ภายในเดือนสิงหาคม 2560 ตั้งอยู่ที่ United States ดำเนินธุรกิจจําหน่ายอาหารสัตว์ และอาหารเสริมสําหรับสัตว์ ทุนจดทะเบียน: $10,000 แบ่งออกเป็นหุ้นสามัญ 10,000 หุ้น มูลค่าตราไว้หุ้นละ $1
สำหรับโครงสร้างการถือหุ้น Sea Farms Nutrition Limited. (ซึ่งเป็นบริษัทย่อยที่ CFRESH ถือหุ้นทางอ้อมรวมร้อยละ 55.6) ถือในสัดส่วนร้อยละ 85 และผู้ถือหุ้นอื่นในสัดส่วนร้อยละ 15 ผลตอบแทนที่คาดว่าจะได้รับมาจากรายได้ที่เพิ่มขึ้นจากการจําหน่ายอาหารสัตว์ และอาหารเสริมสําหรับสัตว์